Ligue Nationale de Basket

Η Ligue Nationale de Basket (LNB) είναι μια αθλητική ένωση στην οποία περιλαμβάνονται οι επαγγελματικές μπασκετικές ομάδες της Γαλλίας.
Η LNB δημιουργήθηκε το 1987 αν και το πρώτο πρωτάθλημα Γαλλίας έλαβε χώρα το 1921.

Ιστορία 
 Στις 27 Ιουνίου 1987 δημιουργείται η επιτροπή με την ονομασία Επιτροπή των Ομάδων Ανωτάτου Επιπέδου (Comité des Clubs de Haut Niveau) στην οποία περιλαμβάνονται οι ομάδες της Nationale 1A και 1B, δηλαδή οι δύο επαγγελματικές κατηγορίες που είχαν φτιαχτεί για την σεζόν 1987-1988.
 Στις 24 Νοεμβρίου 1990, η Ligue nationale de basket αντικαθιστά την CCHN
 Για την σεζόν 1992-1993, οι επαγγελματικές κατηγορίες μετονομάζονται σε Nationale A1 και Nationale A2.
 Την επόμενη σεζόν, αλλάζουν και πάλι όνομα για να γίνουν αυτή την φορά η Pro A και η Pro B.

Λειτουργία 
Το πρωτάθλημα αποτελείται από 2 κατηγορίες: την Pro A (Α' Κατηγορία) και την Pro B (Β' Κατηγορία). Η Pro B αποτελείται από 18 ομάδες ενώ η Pro A από 16. 
Οι ομάδες αναμετρώνται μεταξύ τους σε διπλούς αγώνες (εντός-εκτός έδρας), δηλαδή 30 αγώνες για την κανονική διάρκεια μιας σεζόν στην Pro A και 34 για την Pro B. Με το τέλος αυτής της κανονικής διάρκειας της σεζόν, οι 8 πρώτες ομάδες προκρίνονται για τα play-offs. Αυτά γνώρισαν διάφορες μεταβολές στην λειτουργία τους στη διάρκεια της ιστορίας. Αυτό τον καιρό λειτουργούν ως εξής :

Κάθε σειρά αγώνων παίζεται υποχρεωτικά σε τρεις αγώνες, των οποίων ο καλύτερος προκρίνεται, με την καλύτερη βαθμολογικά ομάδα να ξεκινά την σειρά με τον πρώτο αγώνα στην έδρα της και τον δεύτερο να γινεται στην έδρα της ομάδας με την χειρότερη βαθμολογία. Σεπερίπτωση ισοπαλίας ένα τρίτος αγώνας-τελικός διεξάγεται στην έδρα της καλύτερης ομάδας σύμφωνα με τα βαθμολογικά κριτήρια. Ο τελικός, όσο γι'αυτόν παίζεται σε μονό αγώνα που λαμβάνει χώρα στο Παρίσι, στο Παλαί Ομνισπόρ ντε Παρί-Μπερσύ από το 2005.

Γεγονότα : All-Star Game & Leaders Cup 
Εκτός από τα πρωταθλήματα Pro A και Pro B, η LNB οργανώνει κάθε χρόνο δύο σημαντικά γεγονότα : το All-Star Game, στο οποίο έρχονται αντιμέτωπες μία ομάδα αποτελούμενη από Γάλλους επίλεκτους μπασκετμπολίστες και μια ομάδα από επίλεκτους ξένους, με τον αγώνα να γίνεται τον Δεκέμβριο στο Μπερσύ και το Leaders Cup (πρώην Σεμαίν ντεζ Ας), ένα τουρνουά με άμεσο αποκλεισμό, στο οποίο αναμετρώνται οι οχτώ πρώτες ομάδες στην βαθμολογία του πρωταθλήματος μετά το πέρας του πρώτου γύρου της κανονικής διάρκειας της Pro A.

Εμβληματικές προσωπικότητες

Πρόεδροι 
 1987-1999 : Ζαν Μπέιλ-Λεπιτό 
 1999-2003 : Αλαίν Πελετιέ
 2003-2010 : Ρενέ Λε Γκοφ 
 2010-2011 : Ζαν-Λυκ Ντεφού
 Από τον Ιούνιο του 2011 : Αλαίν Μπεράλ

Διάσημοι ή αξιοσημείωτοι παίκτες

Εμβληματικοί προπονητές

Τίτλοι και συμμετοχές σε τελικούς της Pro A 
 Από την ίδρυση της LNB το 1987 :

Τίτλοι της Α' Κατηγορίας (Nationale 1A / Nationale A1 / Pro A) 

Στους τελικούς που παίζονται στις έδρες και των δύο φιναλίστ, το σήμα * προηγείται του σκορ της ομάδας που αγωνίζεται εντός έδρας.
Ο αριθμός σε παρένθεση δείχνει τον αριθμό κατακτήσεων της αναφερόμενης ομάδας.

Τίτλοι της Β' Κατηγορίας (Nationale 1B / Nationale A2 / Pro B) 

Ο αριθμός σε παρένθεση δείχνει τον αριθμό κατακτήσεων της αναφερόμενης ομάδας.

LNB Espoirs 
Η Ligue nationale de Basket διοργανώνει επίσης ένα Πρωτάθλημα Γαλλίας Ελπίδων στο οποίο μετέχουν οι νεανικές ομάδες των ακαδημιών των ομάδων που αγωνίζονται στην Pro A.

Εξωτερικοί σύνδεσμοι 
  Επίσημη ιστοσελίδα
  Οι πρωταθλητές Γαλλίας (έκθεση φωτογραφιών του lequipe.fr)

Σχετικά λήμματα 
 Πρωτάθλημα της Pro A
 Σεμαίν ντεζ Ας
 All-Star Game LNB
 Πρωτάθλημα της Pro B
 Κύπελλο Γαλλίας
 Γαλλική Ομοσπονδία Καλαθοσφαίρισης

Καλαθοσφαίριση στη Γαλλία